Aug 30,2018
రూ.5000 కోట్ల టర్నోవరే లక్ష్యం
నవతెలంగాణ, వాణిజ్య విభాగం:ఫ్రీడమ్‌ సన్‌ఫ్లవర్‌ రిఫైన్డ్‌ ఆయిల్‌ తయారీదారు జెమినీ ఎడిబుల్స్‌ అండ్‌ ఫాట్స్‌ ఇండియా (జీఈఎఫ్‌ ఇండియా) కాకినాడ ప్లాంట్‌ ఉత్పత్తి సామర్థ్యాన్ని పెంచనున్నట్లు తెలిపింది..ఈ ప్లాంట్‌ విస్తరణకు రూ.240 కోట్ల పెట్టుబడుల వ్యయం చేయనున్నామని ఆ కంపెనీ ఎండి ప్రదీప్‌ చౌదరీ తెలిపారు. బుధవారం హైదరాబాద్‌లో ఆ కంపెనీ ఒక్క లీటర్‌ ఎస్‌కేయూ వంట నూనెను ప్రముఖ నటీ రెజీనాతో కలిసి ఆయన ఆవిష్కరించారు. ఈ సందర్బంగా ప్రదీప్‌ మాట్లాడుతూ తెలుగు రాష్ట్రాల్లోని ప్రజలు నెలకు దాదాపుగా 40వేల టన్నుల రిఫైండ్‌ సన్‌ఫ్లవర్‌ వంట నూనెలను ఉపయోగిస్తున్నారన్నారు. ఏపీలో తమకు 48 శాతం, తెలంగాణలో 36 శాతం చొప్పున మార్కెట్‌ వాటా ఉందన్నారు. తమ వంట నూనెలు దక్షిణాదిలోని 1.5 లక్షల అవుట్‌లెట్లలో లభిస్తాయని ప్రదీప్‌ చౌదరీ పేర్కొన్నారు.
మీ స్నేహితులకు రికమెండ్ చెయ్యండి